10. pielikums

Tirgus izpētes “Saules ielas maģistrālā ūdensvada un sadzīves kanalizācijas izbūve Siguldā, Siguldas novadā”

identifikācijas Nr. SA 2021 09

nolikumam

LĪGUMS Nr.\_\_\_\_\_\_\_\_\_\_\_\_\_

|  |  |
| --- | --- |
| Siguldā | Datums skatāms laika zīmogā |

**SIA „SALTAVOTS”**, reģistrācijas Nr.40103055793, juridiskā adrese Lakstīgalas iela 9B, Sigulda, Siguldas novads, LV-2150, tās valdes locekļa Guntara Dambenieka personā, kurš rīkojas saskaņā ar statūtiem, (turpmāk – Pasūtītājs), no vienas puses, un

***<Uzņēmuma nosaukums>,*** reģistrācijas Nr.<*\_\_\_\_\_\_\_\_\_\_, juridiskā adrese, parakstiesīgās personas amats vārds, uzvārds*> personā, kurš rīkojas uz *<dokumenta nosaukums>* pamata (turpmāk – Izpildītājs), no otras puses,

bet abas puses kopā un katra atsevišķi turpmāk attiecīgi sauktas Puses,

saskaņā ar SIA „SALTAVOTS” tirgus izpētes “Saules ielas maģistrālā ūdensvada un sadzīves kanalizācijas izbūve Siguldā, Siguldas novadā”, identifikācijas Nr. SA 2021 09 (turpmāk - Iepirkums), rezultātiem un Izpildītāja iesniegto piedāvājumu Iepirkumam, noslēdz šādu Iepirkuma līgumu (turpmāk - Līgums):

**1. LĪGUMA PRIEKŠMETS**

* 1. Izpildītājs apņemas pret atlīdzību kvalitatīvi un savlaicīgi, ar savu darbaspēku, darba rīkiem, ierīcēm un materiāliem, ievērojot Līgumā un tā pielikumos, atbilstoši iesniegtajam Piedāvājumam Iepirkumā, un Latvijas Republikas normatīvajos aktos, tai skaitā Būvnormatīvos noteiktās prasības, veikt **Saules ielas maģistrālā ūdensvada un sadzīves kanalizācijas I kārtas, II kārtas izbūvi** *<ja piedāvājuma līgumcena pārsniedz Pasūtītāja budžeta iespējas II kārtu izslēdz>* saskaņā ar būvprojektu “Saules ielas maģistrālā ūdensvada un sadzīves kanalizācijas izbūve Siguldā, Siguldas novadā” **(**turpmāk tekstā - Objekts) (turpmāk tekstā - Darbi).
  2. Izpildot Darbus, Izpildītājs stingri ievēros šādā, Izpildītājam nodotā dokumentācijā ietvertās prasības un noteikumus:
     1. Būvprojekts “Saules ielas maģistrālā ūdensvada un sadzīves kanalizācijas izbūve Siguldā, Siguldas novadā” CD formātā vai BIS (Līguma Pielikums Nr.1) (turpmāk tekstā - Būvprojekts);
     2. Finanšu piedāvājums (Līguma Pielikums Nr.2);
     3. Tehniskā specifikācija (Līguma Pielikums Nr.3);
     4. Darbu izpildes kalendārais grafiks (Līguma Pielikums Nr.4);
     5. Finanšu piedāvājums bez II kārtas izmaksām *<ja attiecināms>.*
  3. Visi Līguma 1.2.apakšpunktā minētie dokumenti, ir tā neatņemama sastāvdaļa un ir pievienoti Līgumam.
  4. Izpildītājs apliecina, ka ir iepazinies un izpētījis Būvprojektu, Tehnisko specifikāciju un tajos ietvertos risinājumus, pielietojamos materiālus, kvalitātes prasības, kā arī Objektu, kas ir par pamatu realizēt Būvprojektu par Iepirkumā piedāvātajām izmaksām.

1. **LĪGUMCENA**
   1. Par Līguma 1.1. punktā noteikto Darbu izpildi Pasūtītājs samaksā Izpildītājam Līguma cenu (turpmāk - Līgumcena) <EUR/summa cipariem/(summa vārdiem)>.

Pievienotās vērtības nodoklis 21% (divdesmit viens procents) ir < EUR /summa cipariem/ (summa vārdiem)>. Līgumcenas un pievienotās vērtības nodokļa summa ir <EUR /summa cipariem/ (summa vārdiem)>.

* 1. Saskaņā ar Pievienotās vērtības nodokļa likuma 142. pantu pievienotās vērtības nodokli par būvdarbiem maksā Pasūtītājs (nodokļa apgrieztā maksāšana).
  2. Līgumcenā ir iekļauts viss Darbu komplekss, kas nepieciešams Darba paveikšanai. Visi Darbi, kuru veikšana nav tieši norādīta Finanšu piedāvājumā, bet kurus ir nepieciešams veikt, lai pabeigtu Darbus paredzētajā apjomā, saskaņā ar Būvprojekta un Tehnisko specifikāciju prasībām, tiek uzskatīti par Darbiem, kuri tiek apmaksāti no kopējās Līgumcenas.
  3. Līguma 2.1.apakšpunktā minētā kopējā Līgumcena ietver Darba, materiālu, mehānismu izmaksas u.c. maksājumus, kas jāveic Izpildītājam, saskaņā ar šī Līguma noteikumiem.
  4. Līgumcena var palielināties tādu iemeslu dēļ, kurus Pasūtītājs iepriekš nevarēja paredzēt, piemēram, esošo inženierkomunikāciju precīzs izvietojums un iebūves dziļums (precīzi ir nosakāms pēc atšurfēšanas), kuru dēļ, mainās šķērsojošo komunikāciju skaits, izbūvējamo inženierbūvju izvietojums, iebūves dziļums, izbūves garums. Par iepriekš norādītajiem iemesliem, Puses pieaicinot Autoruzraugu, Būvuzraugu sastāda aktu. Papildus izmaksu aprēķinam par pamatu izmanto Finanšu piedāvājumā norādītos vienību izcenojumus, ja tos konkrētajam gadījumam iespējams piemērot, un par ko Pusēm jānoslēdz Vienošanās.
  5. Līgumcena var palielināties vai samazināties jau sākotnēji iekļautajiem Darbiem Finanšu piedāvājumā, pamatojoties uz digitāli veikto izpildmērījumu precizitāti cauruļvadu garumam un ar to tieši saistītajiem segumu atjaunošanas Darbu apjomiem.
  6. Līgumcena ir pakļauta izmaiņām, ja Pasūtītājs ir pieprasījis veikt papildus darbus vai darbus, kuri nav atrunāti šī Līguma noteikumos vai atteicies no daļas Izpildītāja veicamo Darbu apjoma, par ko Pusēm jānoslēdz vienošanās.
  7. Par Līgumcenas izmaiņu pamatojumu nevar tikt uzskatītas jebkādas atsauces uz nepilnīgi veiktiem aprēķiniem Finanšu piedāvājumā, kļūdainām materiālu apjomu aplēsēm, grafiskajos materiālos un Tāmē, neievērtētiem elementiem, kuri ir norādīti tekstuāli vai grafiski Līguma 1. pielikuma dokumentos, būvniecības detaļām, kuras izriet no būvniecības elementu montāžas tehnoloģijām un ar to izpildi saistītajiem pasākumiem, kā arī, pamatojoties uz jebkuriem citiem apstākļiem, ar kuriem profesionāli jārēķinās Izpildītājam, iestājoties Līguma izpildē ar Līguma noteikumiem.
  8. Līguma izpildes laikā netiek pieļauta Līgumcenas maiņa, pamatojoties uz izmaksu pieaugumu. Vienīgi Izpildītājs uzņemas visu risku, kurš saistīts ar iespējamo materiālu, darbaspēka un citu resursu cenu sadārdzinājumu Darbu veikšana laikā un tas nekādā veidā nevar ietekmēt Līgumcenu.

1. **MAKSĀJUMU KĀRTĪBA UN DOKUMENTI**
   1. Izpildītājam jāiesniedz Pasūtītājam Izpildītāja un Būvuzrauga parakstītu Darbu izpildes aktu un jānodrošina visa izpilddokumentācija par kalendārā mēnesī veiktajiem Darbiem BIS sistēmā vai, ja nav iespējams pievienot BIS sistēmā jāiesniedz papīra formātā un elektroniski, tajā skaitā fotofiksācijas (CD vai USB zibatmiņā) par izpildīto Darbu daļu.
   2. Pasūtītājs, 5 (piecu) darbdienu laikā, skaitot no to saņemšanas brīža, tos izskata un akceptē vai atgriež Izpildītājam kopā ar rakstveida motivētiem iebildumiem. Tikai akceptētais Darbu nodošanas – pieņemšanas akts ir pamats rēķina iesniegšanai. Gadījumā, ja iepriekš minētajā termiņā Pasūtītājs nav atgriezis Izpildītāja aizpildīto un iesniegto Darbu nodošanas – pieņemšanas aktu ar rakstveida motivētiem iebildumiem, tad tiek uzskatīts, ka Pasūtītājs ir akceptējis Izpildītāja iesniegto Darbu nodošanas – pieņemšanas aktu bez iebildumiem un spēkā stājas Pasūtītāja maksājuma saistības pret Izpildītāju atbilstoši Līguma noteikumiem.Pasūtītājam ir tiesības nepieņemt(atteikt pieņemt izskatīšanai vai atteikt akceptēt) Darbu nodošanas – pieņemšanas aktu, ja izpilddokumentācija pilnīgi vai daļēji nav pievienota.
   3. Gadījumā, ja Izpildītājs līdz kārtējā mēneša 7.datumam nav iesniedzis Pasūtītājam Darbu nodošanas – pieņemšanas aktu par iepriekšējā mēnesī izpildītiem Darbiem, Pasūtītājam ir tiesības atlikt Izpildītāja sagatavotā Darbu nodošanas – pieņemšanas akta akceptēšanu līdz nākamā mēneša Darbu nodošanas – pieņemšanas akta iesniegšanai.
   4. Tikai akceptētais Darbu nodošanas – pieņemšanas akts par iepriekšējā periodā izpildīto Darbu daļu ir pamats rēķina iesniegšanai.
   5. Puses vienojas, ka Izpildītājs rēķinu sagatavo elektroniski un nosūta no e-pasta adreses: \_\_\_\_\_\_\_\_\_ Pasūtītājam uz e-pasta adresi: [saltavots@saltavots.lv](mailto:saltavots@saltavots.lv) . Puses atzīst un apstiprina, ka elektroniski sagatavots rēķins ir derīgs bez paraksta saskaņā ar likuma „Par grāmatvedību” 7.1 pantu un ja uz tā norādīta piezīme „Rēķins ir sagatavots elektroniski un ir derīgs bez paraksta”. Izpildītājs, sagatavojot rēķinu, tajā iekļauj Līguma nosaukumu, Līguma numuru, Līguma datumu Darbu nodošanas - pieņemšanas akta numuru, Darbu izpildes periodu. Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis. Puses vienojas, ka atbilstoši Līgumam sagatavots rēķins tiek uzskatīts par nogādātu Pasūtītājam un Pasūtītājs to ir saņēmis otrajā darba dienā no dienas, kad tas izsūtīts uz šajā punktā minēto Pasūtītāja e-pasta adresi.
   6. Samaksu par iepriekšējā kalendārajā mēnesī kvalitatīvi izpildītiem Darbiem Pasūtītājs veic šādā kārtībā:

3.6.1.30 (trīsdesmit) kalendāro dienu laikā pēc rēķina saņemšanas no Izpildītāja puses, līdz rēķina summa sasniedz 90% apjomu no sākotnējās Līgumcenas, kas minēta Līguma 2.1.apakšpunktā;

3.6.2. 30 (trīsdesmit) kalendāro dienu laikā 10% ieturējuma summu pēc rēķina saņemšanas no Izpildītāja puses, kas balstīts uz Galīgo Darbu pieņemšanas – nodošanas akta, kas ir parakstīts no Izpildītāja un Pasūtītāja puses, pamatojoties uz Objekta pieņemšanas ekspluatācijā aktu un garantijas laika garantijas iesniegšanu;

3.6.3. visi rēķini jāsagatavo norādot 10% ieturējuma summu no rēķinā norādītās summas.

3.7. Gadījumā, ja Izpildītāja vai tā apakšuzņēmēja darbības rezultātā Objektā Pasūtītājam tiek nodarīti tiešie zaudējumi, Pasūtītājam ir tiesības ieturēt zaudējuma summu, atbilstoši Pasūtītāja rakstveidā noformētajam un Izpildītājam iesniegtajam radušos zaudējumu aprēķinam, no samaksas, kas ir paredzēta izmaksai Izpildītājam, par kvalitatīvi izpildītiem Darbiem. Ieturētā summa par nodarītiem zaudējumiem netiks izmaksāta Izpildītājam. Ja ieturētās summas apmērs nav pietiekams zaudējuma dzēšanai, tad zaudējuma summas un ieturētās summas starpību Izpildītājs apņemas samaksāt 30 (trīsdesmit) kalendāro dienu laikā pēc attiecīgā rēķina saņemšanas no Pasūtītāja.

**4. LĪGUMA IZPILDES TERMIŅŠ**

4.1. Līguma izpildes termiņš ir līdz \_\_\_\_\_\_\_\_\_\_\_\_\_\_\_\_<*ne ilgāk par 2022. gada 1. jūniju, ievērojot nosacījumus: Līguma saistību izpilde jāuzsāk nākošajā dienā pēc līguma noslēgšanas. 2021. gadā jāpabeidz sagatavošanās darbu posms, kurš nevar būt ilgāks par 30 kalendārajām dienām un jāuzsāk Būvdarbu posms. Darbu pieņemšana ekspluatācijā ir iekļauta līguma izpildes termiņā>.*

4.2. Darbu pieņemšana ekspluatācijā ir iekļauta Līguma 4.1. punktā norādītajā termiņā, un to apstiprina Siguldas novada būvvaldes akts par Objekta pieņemšanu ekspluatācijā.

4.3. Izpildītājs Darbu izpildi veic saskaņā Darbu izpildes kalendāro grafiku (Līguma 4. pielikums).

4.4. Izpildītājs, saņemot Līguma 4.2. punktā norādīto Siguldas novada būvvaldes dokumentu, 10 (desmit) kalendāro dienu laikā Pasūtītājam iesniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrētas bankas vai tās filiāles, vai ārvalsts kredītiestādes filiāles vai apdrošināšanas sabiedrības vai ārvalsts apdrošināšanas filiāles, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā garantijas laika garantija, kurai jāatbilst Līguma 3.pielikuma 13.7.1., 13.7.2., 13.7.3., 13.7.4., 13.7.5. apakšpunktos noteiktajām prasībām. Polises gadījumā apdrošināšanas prēmijai jābūt samaksātai par visu noteikto apdrošināšanas summu uz garantijas laika garantijas nodrošinājuma iesniegšanas brīdi. Samaksu apliecinošu dokumentu iesniedz kopā ar polisi.

4.5. Pēc Siguldas novada būvvaldes akta par Objekta pieņemšanu ekspluatācijā saņemšanas un garantijas laika garantijas iesniegšanas Pasūtītājam, Puses 3 (trīs) darbdienu laikā paraksta Galīgo Darbu pieņemšanas - nodošanas aktu.

4.6. Izpildītājam ir tiesības saņemt Darba pabeigšanas laika pagarinājumu:

4.6.1. ja Darba veikšanu ir kavējuši no ilggadējiem statistiski vidējiem būtiski atšķirīgi nelabvēlīgi klimatiskie apstākļi, un šo faktu apstiprina Latvijas Vides, ģeoloģijas un meteoroloģijas dienesta izziņa;

4.6.2. ja Pasūtītājs ir pieprasījis veikt papildus darbus;

4.6.3. ja būvdarbu laikā, esošo inženierkomunikāciju izvietojuma dēļ, kuras precizētas pēc atšurfēšanas, rodas nepieciešamība veikt izmaiņas Būvprojektā,

4.6.4. Pasūtītāja saistību nepildīšanas rezultātā;

4.6.5. citu objektīvi pamatotu apstākļu rezultātā, kuri atrodas ārpus Izpildītāja kontroles un kuri būtiski traucē Darbu savlaicīgu izpildi.

4.7. Puses vienojoties, ir tiesīgas samazināt Līgumā noteikto Darbu pabeigšanas laiku.

1. **PASŪTĪTĀJA TIESĪBAS UN PIENĀKUMI**
   1. Pasūtītājs, atbilstoši Līguma, Latvijas Republikas normatīvo aktu un izsniegtās dokumentācijas prasībām un noteikumiem, samaksā Izpildītājam par kvalitatīvi izpildīto Darbu.
   2. Gadījumā, ja Izpildītājs nespēj Darbus izpildīt Līgumā noteiktajā termiņā vai arī kavē izpildi būvdarbu organizācijas posmos vairāk kā par 5 (piecām) darbdienām, tad Pasūtītājs ir tiesīgs rakstveidā pieprasīt papildu darbaspēka piesaistīšanu šiem Darbiem.
   3. Pasūtītājsneatbild par Izpildītāja darbaspēku, darba rīkiem, ierīcēm, materiāliem, kas atrodas Objektā Darbu laikā.
   4. Jebkuri Darbu izpildes laikā konstatētie defekti un pārkāpumi tiek fiksēti Darbu defektu aktā, kuru paraksta Pasūtītājs, Izpildītājs, Būvuzraugs.
   5. Gadījumā, ja Izpildītājs neparaksta Darbu defektu aktu par konstatētajiem defektiem vai pārkāpumiem 3 (trīs) darbdienu laikā pēc tā saņemšanas, neiesniedzot Pasūtītājam motivētu, rakstveidā noformētu atteikumu to parakstīt ar objektīviem paskaidrojumiem, dotais Darbu defektu akts tiek uzskatīts par akceptētu no Izpildītāja puses un aktā minēto defektu, trūkumu vai pārkāpumu novēršana ir saistoša Izpildītājam un tā pienākums ir tos novērst Pasūtītāja noteiktā termiņā (Sk. kopā ar Līguma 6.10.apakšpunktu).
   6. Ja konstatētie defekti, trūkumi vai pārkāpumi rada vai var radīt apdraudējumu Objektā nodarbināto veselībai vai dzīvībai, Objektā esošajām materiālajām vērtībām vai apkārtējai videi, Būvuzraugam ir tiesības apturēt Izpildītāja tālāku darbību līdz minēto konstatēto defektu, trūkumu vai pārkāpumu novēršanai. Par konstatētajiem pārkāpumiem Izpildītājs atbild Līgumā un normatīvajos aktos noteiktajā kārtībā.
   7. Defektu, trūkumu vai pārkāpumu atklāšanas gadījumā Izpildītājam nav tiesību pagarināt Darbu pabeigšanas termiņu, pat ja Būvuzraugs ir apturējis Izpildītājadarbību, uz laiku līdz to novēršanai.
   8. Darbu organizatoriskie jautājumi tiek izskatīti un risināti būvsapulcē (turpmāk - Būvsapulce). Pirmā Būvsapulce jāsasauc ne vēlāk kā 3 (trīs) darbdienas pēc Līguma parakstīšanas. Pēc vienošanos ar Pasūtītāju, Būvsapulces var tikt rīkotas objektā vai attālināti. Būvsapulces darba kārtība, klātesošie dalībnieki un pieņemtie lēmumi tiek fiksēti protokolā, un tie ir saistoši Pusēm. Ja kādas personas nepiedalīšanās rezultātā rodas Līguma izpildes kavējumi vai traucējumi, par tiem atbild tā Puse, kura intereses persona pārstāv. Būvsapulču protokolēšanu veic un nodrošina Pasūtītājs. Būvsapulces protokols 3 (trīs) darbdienu laikā tiek izsūtīts Pusēm un personām, kuras piedalās Būvsapulcē. Gadījumā, ja Puses un/vai personas nepiekrīt protokolā norādītajam, Pusēm elektroniski jāizsūta labojumi protokolā un/vai personām jāatgriež protokolu 2 (divu) darbdienu laikā pēc tā saņemšanas kopā ar motivētiem iebildumiem. Pretējā gadījumā protokolā norādītās prasības ir obligāti jāizpilda*,* ja tas nav pretrunā Līguma noteikumiem. Būvsapulcēs noteiktie termiņi un prasības ir saistoši Izpildītājam arī tajā gadījumā, ja Izpildītājsnav piedalījies šajās sapulcēs, bet ir par to saturu informēts. Pusēm ir pienākums nodrošināt savu pārstāvju piedalīšanos Būvsapulcē. Būvsapulces sasauc pēc vajadzības, bet ne retāk kā vienu reizi nedēļā Darba izpildes laikā.
   9. Pasūtītājamir tiesības veikt Izpildītāja darbības kvalitātes, vides, personāla veselības aizsardzības un darba drošības auditus. Šādi auditi jāveic Izpildītāja klātbūtnē un Izpildītājam jānodrošina Pasūtītājsar jebkuru pieprasīto dokumentu saistībā ar to.
   10. Pasūtītājamir tiesības pamatoti prasīt Izpildītājapārstāvja nomaiņu Objektā, un Izpildītājam prasība jāizpilda 3 (trīs) darbdienu laikā pēc pamatotas prasības iesniegšanas.
   11. Pasūtītājamir tiesības ierosināt veikt Izpildītāja veikto Darbu atbilstības ekspertīzi. Šajā gadījumā tiek izveidota neatkarīga sertificētu ekspertu komisija, ja Pasūtītājsun Izpildītājs rakstiski nevienojas savādāk, 3 (trīs) ekspertu sastāvā, no kuriem vienu ekspertu pieaicina Pasūtītājs, otru – Izpildītājs, bet trešo – abi pieaicinātie eksperti. Ja saskaņā ar ekspertīzes rezultātiem tiek konstatēti trūkumi vai nepilnības IzpildītājaDarbos tā vainas dēļ, tad ekspertīzes izdevumus sedz Izpildītājs, pretējā gadījumā ekspertīzes izdevumus sedz Pasūtītājs.
   12. Pasūtītājs:

5.12.1. piedalās Darbu veikšanas projekta saskaņošanā;

5.12.2. piedalās būvizstrādājumu (saskaņā ar Līgumā paredzētajām prasībām) saskaņošanā;

5.12.3. dod rīkojumus būvniecības dalībniekiem, ciktāl to nosaka savstarpēji noslēgtie līgumi;

5.12.4. piedalās Būvsapulcēs;

5.12.5. atbild uz Izpildītāja vēstulēm Līgumā uzņemto saistību ietvaros;

5.12.6. saskaņo Darbu nodošanas – pieņemšanas aktus un Galīgo Darbu pieņemšanas – pieņemšanas aktu.

1. **IZPILDĪTĀJA TIESĪBAS UN PIENĀKUMI**
   1. Izpildītājs apņemas:
      1. veikt Līgumā noteiktos Darbus augsti profesionālā līmenī, saskaņā ar Būvprojektu, Tehnisko specifikāciju un atbilstoši Latvijas Republikas normatīvajiem aktiem;
      2. veikt Līgumā paredzētos Darbus kā neatkarīgs uzņēmējs ar savu darbaspēku, darba rīkiem, ierīcēm un materiāliem, kas norādīti piedāvājumam iepirkumā. Izpildītājs nav tiesīgs bez iepriekšējas rakstiskas Pasūtītāja piekrišanas nodot Līguma tiesības un saistības vai kādu tā daļu trešajai personai;
      3. izstrādāt Darbu veikšanas projektu un 7 (septiņu) darbdienu laikā pēc Līguma parakstīšanas iesniegt Pasūtītājam, Būvuzraugam. Ar Būvuzraugu, Pasūtītāju saskaņoto Darbu veikšanas projektu ievietot Būvniecības informācijas sistēmā (turpmāk-BIS) un nodrošināt Darbu veikšanas projekta pieejamību būvlaukumā strādājošiem speciālistiem;
      4. pirms būvdarbu uzsākšanas iesniegt Pasūtītājam, Būvuzraugam un publicēt BIS Darbu aizsardzības plānu;
      5. norīkot un Objektā nodrošināt atbildīgā būvdarbu vadītāja, atbilstoši Piedāvājumam Iepirkumā, klātbūtni katru Darbu veikšanas dienu un viņa prombūtnes laikā nodrošināt līdzvērtīgu speciālistu;
      6. nepieļaut alkoholisko dzērienu un narkotisko vielu lietošanu Objektā;
      7. pilnā mērā materiāli atbildēt par Izpildītāja rīcībā esošajiem darba rīkiem, ierīcēm un materiāliem, kas atrodas Objektā;
      8. ievērot un pilnā mērā materiāli atbildēt par tiesību aktos noteiktajām prasībām, tai skaitā darba drošības, elektrodrošības un ugunsdrošības noteikumiem, vides aizsardzības prasības, iepazīstināt ar tiem darbiniekus un iesaistīto personālu, kas tiks nodarbināti Objektā;
      9. ievērot Objektā tīrību un sanitārās normas;
      10. veikt visas saprātīgās darbības, lai samazinātu atkritumu rašanos Objektā;
      11. nodrošināt būvgružu un citu atkritumu savlaicīgu izvešanu;
      12. pirms Darbu uzsākšanas informēt Pasūtītāju par apsaimniekošanas uzņēmumu ar kuru ir noslēgts līgums par atkritumu apsaimniekošanu, kā arī pēc Pasūtītāja pieprasījuma pirms Darbu galīgās nodošanas iesniegt Pasūtītājamaktu par izvesto atkritumu veidiem, daudzumu un izvešanas vietu;
      13. pirms ķīmisko vielu, kuras klasificētas kā bīstamas (Ministru kabineta 2011. gada 19.aprīļa noteikumi Nr.302 „Noteikumi par atkritumu klasifikatoru un īpašībām, kuras padara atkritumus bīstamus”), piegādes vai izmantošanas, nodrošināt Objektā “Materiālu Drošības Datu Lapu” pieejamību. Neizmantot ķīmiskas vielas, kas ir aizliegtas saskaņā ar Latvijas Republikas normatīviem aktiem;
      14. Darbu izpildes procesā pakļauties Pasūtītāja, Būvuzrauga norādījumiem un prasībām. Ja Izpildītājs uzskata, ka Pasūtītāja, Būvuzrauga norādījumi ir vērsti uz nekvalitatīvu Darbu izpildi vai citādi var kaitēt to izpildei, viņa pienākums ir 2 (divu) darbdienu laikā, pēc norādījumu saņemšanas no Pasūtītāja, Būvuzrauga rakstveidā iesniegt Pasūtītājam ziņojumu, kurā pamatoti motivēti viņa iebildumi Pasūtītāja, Būvuzrauga norādījumiem;
      15. saņemt visas Darbu sagatavošanas un veikšanas laikā nepieciešamās atļaujas un saskaņojumus no trešajām personām, no kurām ir atkarīgi kādi būvniecības veikšanas apstākļi;
      16. pēc pasūtītāja pieprasījuma, iesniegt Pasūtītājam darbinieku sarakstu un nodrošināt darbiniekus ar darbinieku apliecībām, kas noformēti atbilstoši Latvijas Republikas normatīvo aktu prasībām;
      17. nodrošināt BIS visu Objektā piegādāto būvizstrādājumu atbilstību apliecinošu dokumentāciju;
      18. pirms izmantošanas nodrošināt visu būvizstrādājumu saskaņošanu ar Pasūtītāju, Būvuzraugu, nepieciešamības gadījumā ar Autoruzraugu.
      19. Par katru 6.1.5., 6.1.6, 6.1.8, 6.1.9, 6.1.10, 6.1.11., 6.1.12., 6.1.13., 6.1.14., 6.1.15. 6.1.16., 6.1.17., 6.1.18. apakšpunktos un Tehniskā specifikācijā minēto noteikumu neievērošanu, Pasūtītājam ir tiesības sastādīt Darbu defektu aktu un pieprasīt Izpildītājam par katru noteikumu neievērošanu līgumsoda samaksu 200,00 EUR (divi simti eiro) apmērā.
   2. Izpildītājs nodrošina Objektā savu darbību civiltiesisko apdrošināšanu atbilstoši Ministru kabineta 2014. gada 19. augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”, un polises kopiju/-as ievieto BIS un iesniedz Pasūtītājam 10 (desmit) darbdienu laikā no Līguma parakstīšanas dienas. Jebkurus zaudējumus, kuri pārsniedz apdrošinātāja atlīdzinātos, sedz Izpildītājs.
   3. Darbu veikšanas laikā Izpildītājamir pienākums veikt sarunas ar Autoruzraugu par visiem Būvprojekta elementiem un risinājumiem, kuri nav pilnīgi skaidri nolasāmi izsniegtajā dokumentācijā vai Izpildītājam ir šaubas par izsniegtajā Būvprojekta dokumentācijā paredzēto risinājumu saturu un kvalitāti.
   4. Izpildītājam ir pienākums par jebkuriem apstākļiem, kas var aizkavēt, traucēt vai apturēt Līguma izpildi, nekavējoties (ne vēlāk kā 2 (divu) darbdienu laikā no apstākļu atklāšanas) rakstveidā par to brīdināt Pasūtītāju. Gadījumā, ja Izpildītājam bija zināms par apstākļiem, kuri kavēja IzpildītājaDarbu (vai to daļu) savlaicīgu un kvalitatīvu izpildi, bet Izpildītājspar to nav paziņojis Līgumā noteiktajā kārtībā Pasūtītājam vai ir aizkavējies ar paziņojuma nosūtīšanu, Izpildītājam nav tiesību pagarināt Darbu izpildes un pabeigšanas termiņu par laiku, kad Izpildītājs nav paziņojis Pasūtītājam par tādu apstākļu esamību.
   5. Kopā ar katru mēnesī iesniedzamo Darbu nodošanas – pieņemšanas aktu Izpildītājapienākums ir nodrošināt Pasūtītājam, Būvuzraugam nepieciešamo izpilddokumentāciju par paveiktajiem Darbiem.
   6. Darbus vadīs sertificēts atbildīgais būvdarbu vadītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sertifikāta Nr.\_\_\_\_\_\_\_\_\_\_\_\_\_\_\_, tālr. Nr.\_\_\_\_\_\_\_\_\_\_\_\_\_\_\_\_\_\_\_\_. Atbildīgā būvdarbu vadītāja prombūtnes vai maiņas gadījumā, Izpildītājapienākums ir nodrošināt ar līdzvērtīgu būvdarbu vadītāju (atbilstoši Iepirkuma Nolikumā noteiktajām prasībām), iepriekš to rakstveidā saskaņojot ar Pasūtītāju.
   7. Darbu izpildes laikā Izpildītājs uz sava rēķina veic jebkuras nepieciešamos sezonas rakstura pasākumus, kas nodrošina Darbu izpildes kvalitāti un termiņus, atbilstoši Latvijas Būvnormatīviem un Līguma noteikumiem.
   8. Izpildītājs BIS nodrošina būvdarbu žurnāla aizpildīšanu, saskaņā ar normatīvo aktu prasībām.
   9. Darbu izpildes laikā, konstatētie defekti un/vai trūkumi tiek fiksēti, Pasūtītājam, Izpildītājam, Būvuzraugam parakstot Darbu defektu aktu. Pasūtītājs pirms plānotā Defektu akta parakstīšanas rakstiski pa e-pastu paziņo Izpildītājam par konstatētajiem defektiem, norādot laiku, kurā Izpildītājam ir jāierodas, lai sastādītu Defektu aktu. Izpildītājam ir pienākums ierasties Pasūtītāja norādītajā laikā, ja Izpildītājs savas vainas dēļ neierodas uz Defekta akta sastādīšanu, tad tiek uzskatīts, ka Izpildītājs atzīst Pasūtītāja, Būvuzrauga konstatētos defektus vai trūkumus. Šādā gadījumā Pasūtītājs nosūta Izpildītājamvienpusēji sastādītu Defekta aktu, kurš ir saistošs abiem Līdzējiem (Skatīt kopā ar Līguma 5.5.apakšpunktu).
   10. Saskaņā ar Līguma 6.9. apakšpunktā minēto, konstatētos defektus un/vai trūkumus Izpildītājs novērš Darbu defekta aktā norādītajā termiņā, ja defektu vai trūkumu novēršanai tehniski ir nepieciešams ilgāks laiks, citā Līdzēju rakstveidā saskaņotā termiņā.
   11. Gadījumā ja IzpildītājsDarbu defektu aktā konstatētos defektus vai trūkumus nenovērš Līguma 6.10. apakšpunktā noteiktajā termiņā, Pasūtītājam ir tiesības novērst defektus un trūkumus uz Izpildītāja rēķina, iepriekš par to rakstiski informējot Izpildītāju.

# DARBU NODOŠANA – PIEŅEMŠANA

* 1. Pēc Darbu pabeigšanas Izpildītājs iesniedz Pasūtītājam apliecinājumu par Darbu pilnīgu pabeigšanu un BIS nodrošina izpilddokumentāciju par Objektu.
  2. Pasūtītājs 5 (piecu) darbdienu laikā pēc apliecinājuma par Darbu pilnīgu pabeigšanu saņemšanas, pieaicinot Būvuzraugu, Autoruzraugu un Izpildītāju, pārbauda veiktos Darbus un 7 (septiņu) darbdienu laikā veic izpilddokumentācijas pārbaudi.
  3. Pasūtītājs ir tiesīgs atteikties no izpildīto Darbu pieņemšanas, ja pieņemšanas laikā tiek atklāti defekti un nepilnības izpilddokumentācijā.
  4. Pārbaudes laikā konstatētos defektus novērš Izpildītājs uz sava rēķina Defektu aktā noteiktajā termiņā. Defektu aktā norādītais defektu novēršanas termiņš nav uzskatāms par Līguma izpildes termiņa pagarinājumu.
  5. Konstatētās nepilnības izpilddokumentācijā Izpildītājam ir jānovērš 5 (piecu) darbdienu laikā.
  6. Pēc Līguma 7.4. punktā minēto defektu novēršanas un Līguma 7.5. punktā minēto nepilnību novēršanas Pasūtītājs, Izpildītājs, Autoruzraugs paraksta Apliecinājumu par būves gatavību ekspluatācijai. Pasūtītājs nodrošina Apliecinājuma par būves gatavību ekspluatācijai iesniegšanu Siguldas novada būvvaldei.
  7. Galīgo Darbu pieņemšanas - nodošanas aktu Puses paraksta 3 (trīs) darbdienu laikā pēc Objekta Darbu pieņemšanas ekspluatācijā un Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrētas bankas vai tās filiāles, vai ārvalsts kredītiestādes filiāles vai apdrošināšanas sabiedrības vai ārvalsts apdrošināšanas filiāles, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā garantijas laika garantijas saņemšanas saskaņā ar Līguma 4. pielikuma Līguma 3.pielikuma 13.7.1., 13.7.2., 13.7.3., 13.7.4., 13.7.5. apakšpunktos noteiktajām prasībām. Polises gadījumā apdrošināšanas prēmijai jābūt samaksātai par visu noteikto apdrošināšanas summu uz garantijas laika garantijas iesniegšanas brīdi. Samaksu apliecinošu dokumentu iesniedz kopā ar polisi.

1. **ATBILDĪBA**
   1. Izpildītājs ir pilnā apmērā materiāli atbildīgs par sava darbaspēka nodrošināšanu ar individuālajiem un kolektīvajiem aizsardzības līdzekļiem, darbinieku kvalifikāciju, instruēšanu un apmācību darbu aizsardzības jautājumos, un Darba procesā pielietot materiālu kvalitāti, kā arī par apakšuzņēmēju darbību.
   2. Izpildītājs ir pilnā mērā atbildīgs par Pasūtītājam nodarītajiem tiešajiem zaudējumiem, kas radušies sakarā ar to, ka Izpildītājs nav savlaicīgi un pienācīgi kvalitātē veicis Darbus, kā arī pieļāvis trūkumus, defektus un pārkāpumus. Izpildītājs saskaņā ar Līguma nosacījumiem apņemas novērst pieļautos trūkumus un defektus, kā arī segt Pasūtītājam nodarītos tiešos zaudējumus atbilstoši Pasūtītāja rakstveidā noformētajam un Izpildītājam iesniegtajam radušos zaudējumu aprēķinam.
   3. Par Līguma noteikumu pilnīgu vai daļēju nepildīšanu Puses atbild saskaņā ar Līguma noteikumiem un Latvijas Republikas normatīvajiem aktiem.
2. **NEPĀRVARAMA VARA**
   1. Puses tiek atbrīvotas no atbildības par daļēju vai pilnīgu Līguma neizpildi, ja neizpilde ir radusies pēc Līguma noslēgšanas nepārvaramas varas un/vai ārkārtēju apstākļu rezultātā. Par nepārvaramas varas apstākļiem atzīstami tādi no Pusēm neatkarīgi apstākļi, kurus Puses nevarēja paredzēt un novērst saprātīgiem līdzekļiem. Pie ārkārtējiem apstākļiem pieskaitāmi: ugunsgrēki, kara darbība un stihiskas nelaimes, tādas kā zemestrīces, un citas dabas parādības, kas nav pakļautas saprātīgai kontrolei un padara neiespējamu Līguma izpildi.
   2. Pusei, kura atsaucas uz nepārvaramas varas apstākļiem, tie jāpierāda ar kompetentas iestādes izdotu apstiprinājumu un par tādu apstākļu esamību jāinformē otra Puse 3 (trīs) kalendāro dienu laikā no šo apstākļu iestāšanās brīža.
   3. Līguma neizpildes vai nepienācīgas izpildes gadījumā radītā atrautā (negūtā peļņa) nevienai no Pusēm netiek atlīdzināta.
3. **GARANTIJA**
   1. Izpildītājai veiktajiem Darbiem tiek dots garantijas laiks \_\_ (\_\_\_\_\_\_\_\_\_\_) mēneši, kas tiek skaitīts no dienas, kad tiek parakstīts Siguldas novada būvvaldes akts par Objekta pieņemšanu ekspluatācijā.
   2. Garantijas laikā Izpildītājam pienākums ir novērst radušos defektus un nepilnības par saviem līdzekļiem, ja tās ir radušās Izpildītāja nekvalitatīva Darba rezultātā vai izmantojot nekvalitatīvus materiālusun izejvielas vai arī pieļauto tehnisko kļūdu rezultātā.
   3. Garantijas laikā konstatētie defekti vai trūkumi tiek fiksēti, Pusēm šajā punktā norādītajā kārtībā parakstot Defektu aktu. Pasūtītājs ne vēlāk kā 3 (trīs) darbdienas pirms plānotā Defektu akta parakstīšanas dienas rakstiski paziņo Izpildītājam par konstatētajiem defektiem, norādot laiku, kurā Izpildītājam ir jāierodas, lai sastādītu Defektu aktu. Izpildītājam ir pienākums ierasties Pasūtītāja norādītajā laikā, ja Izpildītājs savas vainas dēļ neierodas uz Defekta akta sastādīšanu, tad tiek uzskatīts, ka Izpildītājs atzīst Pasūtītāja konstatētos defektus vai trūkumus. Šādā gadījumā Pasūtītājs nosūta Izpildītājamvienpusēji sastādītu Defekta aktu, kurš ir saistošs abiem Līdzējiem.
   4. Līguma 10.1.apakšpunktā norādītā garantijas termiņā Izpildītājs novērš konstatētos Objekta būvniecības defektus 10 (desmit) darbdienu laikā no Līguma 10.3.apakšpunktā norādītajā kārtībā parakstītā Defektu akta parakstīšanas brīža vai, ja defektu vai trūkumu novēršanai tehniski ir nepieciešams ilgāks laiks, citā Līdzēju rakstveidā saskaņotā termiņā.
   5. Gadījumā ja IzpildītājsDefektu aktā konstatētos defektus vai trūkumus nenovērš Līguma 10.4. apakšpunktā noteiktajā termiņā, Pasūtītājam ir tiesības novērst defektus un trūkumus uz Izpildītāja rēķina, iepriekš par to rakstiski informējot Izpildītāju.
   6. Ja Izpildītājs nepiekrīt Darbu defekta aktā norādītajam, Pasūtītājs pieaicina ekspertu. Ja saskaņā ar ekspertīzes rezultātiem tiek konstatēti defekts IzpildītājaDarbos tā vainas dēļ, tad ekspertīzes izdevumus sedz Izpildītājs, pretējā gadījumā ekspertīzes izdevumus sedz Pasūtītājs.
4. **PRETENZIJU IZSKATĪŠANAS KĀRTĪBA**

11.1. Jebkuras pretenzijas par izpildīto Darbu kvalitāti, Līguma noteikumiem nepienācīgu izpildi vai neizpildi Puses viena otrai iesniedz rakstveidā.

11.2. Pretenzijas par veikto Darbu kvalitāti var tikt pieteiktas Darbu izpildes un garantijas laikā.

11.3. Ja Līdzēji nespēj vienojoties 10 (desmit) darbdienu laikā, tad jebkurš strīds, nesaskaņas vai prasības, kas izriet no Līguma, vai kas skar to, vai tā pārkāpšanu, izbeigšanu vai spēkā esamību, tiks izšķirtas Latvijas Republikas tiesā, saskaņā ar normatīvajiem aktiem.

1. **LĪGUMSODI**
   1. Būvdarbu organizācijas posmos Darbu izpildes termiņu neievērošanas gadījumā, kuri noteikti Darbu izpildes grafikā (Līguma Pielikums Nr.4), Pasūtītājam ir tiesības prasīt Izpildītājam maksāt līgumsodu 0,3% (trīs desmitdaļas procenta) apmērā no kopējās Līgumcenas par katru kavējuma dienu, bet ne vairāk par 10% (desmit procenti) no kopējās Līgumcenas.
   2. Gadījumā, ja Izpildītājs nenovērš trūkumus, kuri fiksēti Darbu defektu aktā, Pasūtītāja norādītajā termiņā, Pasūtītājam ir tiesības prasīt Izpildītājam maksāt līgumsodu 1% (viens procents) apmērā no kopējās Līgumcenas par katru kavējuma dienu, bet ne vairāk par 10% (desmit procenti) no kopējās Līgumcenas.
   3. Pasūtītājamir tiesības ieturēt līgumsodus no Izpildītājam paredzētajiem maksājumiem.
   4. Jebkura maksājuma, kas izriet no Līguma, samaksas kavējuma gadījumā, Izpildītājs ir tiesības prasīt Pasūtītājam maksāt līgumsodu 0,5% (piecas desmitdaļas procenta) no nesamaksātas summas par katru kavējuma dienu, bet ne vairāk kā 10% (desmit procenti) no Līgumcenas.
   5. Gadījumā, ja Izpildītājs neiesniedz Pasūtītājam pirmā pieprasījuma beznosacījuma bankas vai apdrošināšanas sabiedrības garantiju Līguma 6.1.5.apakspunktā noteiktajā termiņā un apmērā, tad Pasūtītājam ir tiesības pieprasīt Izpildītājam maksāt līgumsodu 0,3% (trīs desmitdaļas procenta) apmērā no kopējās Līgumcenas par katru kavējuma dienu, bet ne vairāk par 10% (desmit procenti) no kopējās Līgumcenas. Iepriekš minētajā gadījumā līgumsodu ietur no sekojošā rēķina.
   6. Gadījumā, ja Izpildītājs neiesniedz Pasūtītājam pirmā pieprasījuma beznosacījuma bankas vai apdrošināšanas sabiedrības būvdarbu garantijas laika garantiju Līguma 4.4.punktā noteiktajā termiņā un apmērā, tad Pasūtītājam ir tiesības pieprasīt līgumsodu Izpildītājam maksāt līgumsodu 0,3% (trīs desmitdaļas) apmērā no kopējās Līgumcenas par katru kavējuma dienu, bet ne vairāk par 10% (desmit procenti) no kopējās Līgumcenas. Iepriekš minētajā gadījumā līgumsodu ietur no sekojošā rēķina.
2. **LĪGUMA IZBEIGŠANA UN ATKĀPŠANĀS NO LĪGUMA**
   1. Līgums var tikt izbeigts pirms termiņa, ja Līdzēji par to rakstveidā vienojas.
   2. Pasūtītājam ir tiesības, vienpusēji atkāpties no Līguma, paziņojot par to Izpildītājam rakstveidā 10 (desmit) kalendārās dienas iepriekš, šādos gadījumos, ja:
      1. Izpildītājs rīkojas pretrunā ar Latvijas Republikas normatīvajiem aktiem, būvniecības normām un Līguma noteikumiem;
      2. par Izpildītāju pasludināts maksātnespējas process, apturēta vai pārtraukta saimnieciskā darbība vai tas tiek likvidēts;
      3. Izpildītājsnevar vai nespēj atbilstoši Līguma noteikumiem, Latvijas Republikas normatīvajiem aktiem un Pasūtītājaprasībām, izpildīt Darbus;
      4. Izpildītājs neveic tam uzdotos Darbus noteiktajā termiņā, kāds no būvdarbu organizācijas posmiem ir nokavēts vairāk par 10 (desmit) darbdienām;
      5. Līgumu nav iespējams izpildīt, jo Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 111.panta trešā daļa).
   3. Līguma 13.2.apakšpunktā minētajos gadījumos Izpildītājs kompensē Pasūtītājamradušos tiešos zaudējumus pilnā apmērā atbilstoši Pasūtītājarakstveidā noformētajam un Izpildītājam iesniegtajam radušos zaudējumu aprēķinam.
   4. Līguma izbeigšanas gadījumā, 5 (piecu) kalendāro dienu laikā pēc paziņojuma nosūtīšanas par Līguma izbeigšanu, Izpildītājs nodrošina izpilddokumentācijas pieejamību BIS un iesniedz Pasūtītājam izpilddokumentāciju papīra formātā un Darbu nodošanas - pieņemšanas aktu par kvalitatīvi izpildītiem Darbiem, kurš tiek izskatīts un parakstīts (vai pamatoti atteikts parakstīt, par ko Izpildītājamtiek paziņots rakstiski) 5 (piecu) darbdienu laikā pēc akta saņemšanas. Gadījumā, ja Izpildītājs iepriekš minētajā termiņā nav sagatavojis Darbu nodošanas - pieņemšanas aktu, Pasūtītājam ir tiesības pašam sagatavot un iesniegt Izpildītājam parakstīšanai Darbu nodošanas - pieņemšanas aktu, kuru Izpildītājam jāparaksta 5 (piecu) darbdienu laikā pēc tās nosūtīšanas un jānosūta parakstīto aktu atpakaļ Pasūtītājam.Pretējā gadījumā, ja Izpildītājs nav parakstījis vai kavē akta parakstīšanu, akts uzskatāms par parakstītu no Izpildītāja puses.

Pušu parakstītais Darbu nodošanas - pieņemšanas akts un attiecīgi noformētas izpilddokumentācijas nodošana ir pamats atbilstoša rēķina iesniegšanai par pieņemto Darbu apmaksu.

* 1. Ja Pasūtītājs izbeidz Līgumu saskaņā ar Līguma 13.2.1., 13.2.3., 13.2.4., apakšpunktiem, Izpildītājs 10 (desmit) darbdienu laikā pēc paziņojuma par Līguma izbeigšanu un rēķina saņemšanas, samaksā Pasūtītājam līgumsodu 10% (desmit procentu) apmērā no kopējās Līgumcenas.
  2. Izpildītājamir tiesības vienpusēji izbeigt Līgumu, ja Pasūtītājs bez attaisnotiem iemesliem, kas nav atrunāti Līgumā un Latvijas Republikas normatīvajos aktos, nenorēķinās ar Izpildītājupar ikmēneša veiktajiem Darbiem ilgāk par 30 (trīsdesmit) kalendārajām dienām.

**14. DARBU UN MATERIĀLU KVALITĀTE**

* 1. Gadījumā, ja Izpildītājs ir izmantojis būvizstrādājumus bez atbilstību apliecinošiem dokumentiem vai izmantotos būvizstrādājumus nav saskaņojis ar Pasūtītāju, Būvuzraugu, tad Pasūtītājamir tiesības neapmaksāt šo atsevišķo Darbu izpildi.
  2. Izpildītājs ir atbildīgs par Būvprojekta dokumentācijas, darbu apjomu un to specifikāciju salīdzināšanu. Visiem papildus apjomiem, kuri radušies Būvprojekta dokumentācijas un specifikāciju salīdzināšanas rezultātā, jābūt iekļautiem Tāmes vienību cenu izmaksās.
  3. Gadījumā, ja Izpildītājs ir labojis defektus padarītajiem Darbiem un to rezultātā tehniskās problēmas ir tikušas novērstas, bet ir radušies vizuāli defekti, Pasūtītājam ir tiesības prasīt pārstrādāt Darbu visā apjomā, lai tas atbilstu Būvprojektā izvirzītajām prasībām bez vizuāliem defektiem. Pasūtītājs ir tiesīgs vienoties ar Izpildītāju par Darbu apjomu izslēgšanu, ja labojuma vizuālie defekti tiek atstāti.

**15. KONFIDENCIALITĀTE**

* 1. Izpildītājs apņemas ievērot konfidencialitāti, tajā skaitā, aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā;
  2. Pasūtītājs apņemas ievērot konfidencialitāti un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kurus pirms šā Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Pasūtītājs nevar noteikt par komercnoslēpumu Līguma priekšmetu un tā izpildes rezultātu.
  3. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
  4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes, kam šādas tiesības ir noteiktas Latvijas Republikas normatīvajos aktos.
  5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
  6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.

1. **PERSONAS DATU AIZSARDZĪBA**
   1. Veicot apmaiņu ar fizisko personu datiem, kas nepieciešami Līgumā noteikto saistību izpildei, Puse, kurš sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem Pušu darbiniekiem.
   2. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
   3. Puse, kura nodod otrai Pusei fizisko personu datus apstrādei, atbild par piekrišanas iegūšanu no attiecīgajiem datu subjektiem;
   4. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
   5. Ja saskaņā ar piemērojamiem normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien normatīvie akti to neaizliedz.
   6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
   7. Katra no Pusēm ir tiesīga nekavējoties apturēt turpmāku personas datu nosūtīšanu, ja otra Puse nenodrošina datu apstrādes prasību ievērošanu (t.sk. no attiecīgās Puses darbiniekiem vai Apakšuzņēmējiem), ko tai uzliek šis Līgums vai jebkādi piemērojamie normatīvie akti.
   8. Pēc Līguma izbeigšanas vai darbības termiņa beigām, Puses nodod atpakaļ saņemtos personas datus un to kopijas un, ciktāl to pieļauj piemērojamie normatīvie akti, iznīcina visus šādus datus.
   9. Puses apliecina, ka:
      1. personas datu apstrāde, tostarp nosūtīšana, tiek un arī turpmāk tiks veikta saskaņā ar piemērojamiem normatīvajiem aktiem un tikai un vienīgi šajā Līgumā norādītajam mērķim;
      2. ka tās sniegs atbildi uz jebkādiem datu subjektu pieprasījumiem par datu subjektus interesējošiem jautājumiem saistībā ar datu subjektu datu apstrādi;
      3. nodrošinās saņemto personas datu aktualitāti un neuzglabās datus ilgāk par faktisko datu apstrādes periodu, ja vien piemērojamie normatīvie akti neparedz citu kārtību;
      4. bez otras Puses rakstveida piekrišanas nepieļaus datu nodošanu tālākai apstrādei Apakšuzņēmējiem. Ja ir saņemta šajā apakšpunktā minētā piekrišana, nodrošinās, ka Apakšuzņēmējs izpilda visas šajā Līgumā noteiktās saistības, kas attiecināmas uz personas datiem, un iesniegs ar Apakšuzņēmēju noslēgtā līguma apliecinātu kopiju;
      5. uzglabās ierakstus par visām veiktajām datu apstrādes darbībām, nodrošinās, ka jebkura ar šādiem datiem veikta darbība ir izsekojama, tostarp, var atsekot to, kam šādi dati tika pārsūtīti, kāda veida dati, kādiem mērķiem;
      6. pēc otras Puses pieprasījuma, ļaus attiecīgajai Pusei un uzraugošajām valsts iestādēm iekļūt telpās, kuras attiecīgā Puse izmanto datu apstrādei, lai veiktu šajā Līgumā paredzēto apstrādes darbību pārbaudi.
2. **APAKŠUZŅĒMĒJI UN APAKŠUZŅĒMĒJU, PERSONĀLA NOMAIŅA**

**UN JAUNA PERSONĀLA UN APAKŠUZŅĒMĒJU PIESAISTE**

17.1. Iepirkumā piesaistītie apakšuzņēmēji, kuru veicamo būvdarbu vai sniedzamo pakalpojumu vērtība ir vismaz 10% (desmit procenti) no finanšu piedāvājuma Līgumcenas Iepirkumā (t.sk. apakšuzņēmēju apakšuzņēmējus) (norādīt, ja Iepirkumā tādi tika piesaistīti):

17.1.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (apakšuzņēmēja nosaukums), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (kontaktinformācija), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nododamais darbu veids), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (darbu apjoms % no kopējā darbu apjoma), \_\_\_\_\_\_\_\_\_\_\_\_\_\_\_\_\_\_ (darbu apjoms EUR (bez PVN));

17.1.2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (apakšuzņēmēja nosaukums), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (kontaktinformācija), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nododamais darbu veids), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (darbu apjoms % no kopējā darbu apjoma), \_\_\_\_\_\_\_\_\_\_\_\_\_\_\_\_\_\_ (darbu apjoms EUR (bez PVN)) utt..

17.2. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu, un iesaistīt papildu apakšuzņēmējus Līguma izpildē. Pasūtītājam ir tiesības prasīt personāla un apakšuzņēmēja viedokli par nomaiņas iemesliem.

17.3. Iepirkumā izraudzītā Pretendenta personālu, kuru tas iesaistījis Līguma izpildē, par kuru sniedzis informāciju un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkumā izraudzītais Pretendents balstījies, lai apliecinātu savas kvalifikācijas atbilstību, paziņojumā par līgumu un iepirkuma dokumentos noteiktajām prasībām, Izpildītājs pēc Līguma noslēgšanas drīkst nomainīt tikai ar Pasūtītāja rakstveida piekrišanu.

17.4. Pasūtītājs pieņem lēmumu atļaut vai atteikt iepirkuma procedūrā izraudzītā Pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

17.5. Izpildītājam ir pienākums saskaņot ar Pasūtītāju papildu personāla un/vai apakšuzņēmēju iesaistīšanu Līguma izpildē.

17.6. Izpildītājam ir pienākums informēt Pasūtītāju par jebkurām izmaiņām Līguma 17.1.punkta apakšpunktos.

1. **PĀRĒJIE NOTEIKUMI**
   1. Visi Līguma papildinājumi un izmaiņas pie Līguma stājas spēkā tad, kad tie noformēti rakstveidā un abu Līdzēju parakstīti.
   2. Līguma grozījumi ir pieļaujami saskaņā ar Publisko iepirkumu likuma 61. panta nosacījumiem.
   3. Kontaktpersona no Pasūtītāja puses-----------------------tālrunis: ---------------------; e-pasta adrese--------------------------------
   4. Kontaktpersonas no Izpildītāja puses: \_\_\_\_\_\_\_\_\_\_\_\_\_\_\_\_; tālrunis:\_\_\_\_\_\_\_\_\_\_\_\_; e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   5. Pušu savstarpējie paziņojumi veicami rakstveidā. Paziņojums ir spēkā tikai no tā brīža, kad tas nogādāts adresātam. Pušu paziņojumi ir nosūtāmi pa pastu pēc Līgumā norādītajām Pušu adresēm korespondences saņemšanai, un ir uzskatāms, ka Puse ir saņēmusi paziņojumu piektajā dienā pēc tā izsūtīšanas, ja Līgumā nav noteikts citādāk, vai kā elektroniskie dokumenti, kas sagatavoti un parakstīti atbilstoši Elektronisko dokumentu likumam. Izpildītājs apņemas pieņemt Pasūtītāja sagatavotus elektroniskos dokumentus, kas parakstīti ar drošu elektronisko parakstu un nosūtīti uz Izpildītāja elektroniskā pasta adresi. Mainoties Puses juridiskajai adresei vai adresei korespondences saņemšanai, Puse par to nekavējoties, bet ne vēlāk kā 3 (trīs) kalendāro dienu laikā paziņo otrai Pusei. Ja Puse par juridiskās adreses vai adreses korespondences saņemšanai maiņu nav paziņojusi otrai Pusei vai nav to izdarījusi savlaicīgi, tad otras Puses paziņojumi tiek uzskatīti par nosūtītiem.
   6. Līgums ir sagatavots latviešu valodā elektroniskajā vidē.
   7. Parakstot Līgumu, Puses apliecina, ka ir iepazinušies ar Līguma noteikumiem un apņemas tos pildīt un ievērot.
   8. Līgums stājas spēkā ar tā abpusējas parakstīšanas dienu un ir spēkā līdz Pušu saistību izpildei.

**19. PUŠU JURIDISKĀS ADRESES UN REKVIZĪTI**